CELEX: 62008CO0445
Language: da
Date: 2009-07-09 00:00:00
Title: Kendelse afsagt af Domstolens Tredje Afdeling den 9. juli 2009.#Kurt Wierer mod Land Baden-Württemberg.#Anmodning om præjudiciel afgørelse: Verwaltungsgerichtshof Baden-Württemberg - Tyskland.#Procesreglementets artikel 104, stk. 3, første afsnit - kørekort - direktiv 91/439/EØF - frakendelse af nationalt kørekort på grund af spirituskørsel - ikke fremlæggelse af en medicinsk-psykologisk erklæring, som kræves for at få et nyt kørekort i værtsmedlemsstaten - kørekort udstedt i en anden medlemsstat - værtsmedlemsstatens kontrol af bopælskravet - adgang til at støtte sig til oplysninger afgivet af indehaveren af kørekortet i henhold til den ham påhvilende samarbejdspligt ifølge værtsmedlemsstatens nationale ret - adgang til at foretage undersøgelser i udstedelsesmedlemsstaten.#Sag C-445/08.

Domstolens kendelse (Tredje Afdeling) af 9. juli 2009 – Wierer mod Land Baden-Württemberg
      (Sag C-445/08)
      »Procesreglementets artikel 104, stk. 3, første afsnit – kørekort – direktiv 91/439/EØF – frakendelse af nationalt kørekort på grund af spirituskørsel – ikke fremlæggelse af en medicinsk-psykologisk erklæring, som kræves for at få et nyt kørekort i værtsmedlemsstaten – kørekort udstedt i en anden medlemsstat – værtsmedlemsstatens kontrol af bopælskravet – adgang til at støtte sig til oplysninger afgivet af indehaveren af kørekortet i henhold til den ham påhvilende samarbejdspligt
         ifølge værtsmedlemsstatens nationale ret – adgang til at foretage undersøgelser i udstedelsesmedlemsstaten«
      
      Transport – transport ad landevej – kørekort – direktiv 91/439 (Rådets direktiv 91/439, som ændret ved forordning nr. 1882/2003, art. 1, stk. 2, art. 7, stk. 1, og art. 8,
         stk. 2 og 4) (jf. præmis 59-63 og konkl.)
      
      Angående
      
         
               Anmodning om præjudiciel afgørelse – Verwaltungsgerichtshof Baden-Württemberg – fortolkning af artikel 9 i Rådets direktiv
                  91/439/EØF af 29. juli 1991 om kørekort (EFT L 237, s. 1) – afslag på anerkendelse af et kørekort udstedt i en anden medlemsstat
                  under manglende iagttagelse af bopælskravet – værtsmedlemsstatens mulighed for, ved prøvelsen af, om bopælskravet var overholdt
                  på udstedelsestidspunktet, at basere sig på oplysninger afgivet af kørekortindehaveren selv under forvaltningssagen og retssagen
                  i henhold til den ham påhvilende samarbejdspligt, eller, i givet fald, for at foretage undersøgelser i udstedelsesmedlemsstaten
                  – kørekortindehaver, der har fået frakendt sit nationale kørekort på grund af spirituskørsel, og som ikke har været i stand
                  til at fremlægge en medicinsk-psykologisk erklæring, som kræves for at få et nyt kørekort i bopælsmedlemsstaten.
               
            Konklusion
      Artikel 1, stk. 2, artikel 7, stk. 1, og artikel 8, stk. 2 og 4, i Rådets direktiv 91/439/EØF af 29. juli 1991 om kørekort,
         som ændret ved Europa-Parlamentets og Rådets forordning (EF) nr. 1882/2003 af 29. september 2003, skal fortolkes således,
         at de er til hinder for, at en medlemsstat afviser at anerkende førerretten på sit område på grundlag af et kørekort, der
         er udstedt senere af en anden medlemsstat til en person, der tidligere i værtsmedlemsstaten har fået frakendt et kørekort
         på grund af spirituskørsel, og når det andet kørekort er opnået uden for den periode, hvor det var forbudt at ansøge om et
         nyt kørekort, hvis:
      
      –        det viser sig, at bopælskravet ikke var overholdt i den medlemsstat, der udstedte dette kørekort, på grundlag af forklaringer
         og oplysninger, som kørekortindehaveren har afgivet under forvaltningssagen eller retssagen i henhold til en ham påhvilende
         samarbejdspligt i henhold til værtsmedlemsstatens nationale ret
      
      eller
      –        oplysningerne indhentet af værtsmedlemsstatens nationale myndigheder og domstole ved undersøgelser i udstedelsesmedlemsstaten
         ikke er uanfægtelige oplysninger, der hidrører fra sidstnævnte stat, og som beviser, at indehaveren ikke havde sin sædvanlige
         bopæl i denne stat ved dens udstedelse af et kørekort.